**ยาบรรเทาอาการแสบร้อนกลางอกและอาหารไม่ย่อยเนื่องจากกรดไหลย้อนชนิดน้ำ**

อาการแสบหรือเจ็บหน้าอกอาจเป็นอาการของโรคหัวใจ ซึ่งเป็นอันตรายรุนแรงถึงชีวิต หากไม่แน่ใจหรือมีข้อสงสัย

ควรปรึกษาแพทย์

**1. ยานี้คือยาอะไร**

**1.1 ยานี้มีชื่อสามัญว่าอะไร**

 ใน 10 มิลลิลิตร มีตัวยาโซเดียมแอลจิเนต 500 มิลลิกรัม

โซเดียมไบคาร์บอเนต 267 มิลลิกรัม และแคลเซียม

คาร์บอเนต 160 มิลลิกรัม

**1.2 ยานี้ใช้เพื่ออะไร**

เพื่อบรรเทาอาการแสบร้อนบริเวณกลางอก ร่วมกับเรอ

เปรี้ยว และอาหารไม่ย่อยเนื่องจากกรดไหลย้อน

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไหร่**

* ห้ามใช้ในผู้ที่แพ้ส่วนประกอบของยานี้ อาการแพ้ที่อาจเกิดขึ้น เช่น หายใจลำบาก ผื่นลมพิษ
* ห้ามใช้ในผู้ป่วยที่มีสภาวะฟีนิลคีโตนูเรีย ยานี้มีส่วนประกอบของแอสปาแตม (ถ้ามี)
	1. **ข้อควรระวังเมื่อใช้ยานี้**
* ผู้ที่เป็นโรคหัวใจหรือโรคไต ต้องปรึกษาแพทย์ก่อน
 ใช้ยานี้
* หากกินยาแล้วอาการไม่ดีขึ้นหรือแย่ลง

 ให้หยุดยาและไปพบแพทย์ทันที

**เอกสารนี้เป็นข้อมูลโดยย่อ หากมีข้อสงสัยให้ปรึกษาแพทย์หรือเภสัชกร**

**3. วิธีใช้ยา**

**3.1 ขนาดและวิธีใช้**

* ผู้ใหญ่และเด็กอายุ 12 ปีขึ้นไป กินครั้งละ 10-20 มิลลิลิตร (2-4 ช้อนชา) วันละ 4 ครั้ง

หลังอาหารและก่อนนอน

* เขย่าขวด/ซองก่อนใช้ยา

**3.2 หากลืมกินยา ควรทำอย่างไร**

* ถ้าลืมกินยา ไม่จำเป็นต้องกินเพิ่มเป็น 2 เท่าในครั้งต่อไป ให้กินยาในขนาดปกติ

**3.3 ถ้ากินยาเกินขนาดที่แนะนำ ควรทำอย่างไร**

* ในกรณีผู้ป่วยโรคหัวใจหรือโรคไต ที่กินยามากเกินไป หากมีอาการท้องอืด อาจทำให้เกิด อันตราย ให้พบแพทย์ทันที
* ถ้ากินยานี้มากเกินไป อาจทำให้รู้สึกท้องอืด
ให้สังเกตอาการอย่างใกล้ชิด หากมีอาการผิดปกติที่รุนแรง ให้รีบนำส่งโรงพยาบาลทันที

**4. ข้อควรปฏิบัติระหว่างการใช้ยา**

* ในกรณีที่กินยานี้ร่วมกับยาอื่น เช่น เตตร้าซัยคลิน (tetracyclines), ฟลูออโรควิโนโลน (fluoroquinolones), เกลือของธาตุเหล็ก (iron salts), ไทรอยด์ฮอร์โมน (thyroid hormones), คลอโรควิน(chloroquine), บิสฟอสโฟเนต (bisphosphonates) และเอส ตร้ามัสทีน (estramustine) ควรกินห่างกันอย่างน้อย 2 ชั่วโมง
* เพื่อลดปัจจัยเสี่ยงในการเกิดโรคกรดไหลย้อนหลีกเลี่ยงการกินอาหารมัน หรืออาหารลดจัด งดการสูบบุหรี่และเครื่องดื่มที่มีแอลกอฮอล์

**5. อันตรายที่อาจเกิดจากยา**

**อาการที่ต้องหยุดยาแล้วรีบไปพบแพทย์ทันที**

หากมีอาการแพ้ต่อส่วนประกอบในยา และเกิดอาการ ต่อไปนี้

* บวมที่ใบหน้า เปลือกตา ริมฝีปาก ลมพิษ
* หน้ามืด เป็นลม แน่นหน้าอก หายใจลำบาก
* ผื่นแดง ตุ่มพอง ผิวหนังหลุดลอก มีจ้ำตามผิวหนัง หรือเลือดออกผิดปกติ

**6. ควรเก็บยานี้อย่างไร**

* ให้เก็บยาไว้ในภาชนะบรรจุเดิมตามที่ได้รับมา
* เก็บที่อุณหภูมิต่ำกว่า 30 องศาเซลเซียส
* ไม่ควรโดนแสงแดด
* ไม่เก็บยาในตู้เย็น
* ไม่เก็บยาในที่ชื้น

**ผู้ผลิต**

**ผู้นำเข้า**

**ผู้แทนจำหน่าย (ถ้ามี)**

**เอกสารนี้ปรับปรุงครั้งล่าสุดเมื่อ**

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.